Vjenčanje bogataša Fabiole i Jasona Beckmana prenijeli su svi svjetski mediji, no nisu svi sretni ishodom… Nakon vjenčanja godine ostali su samo dugovi.
Iako je ceremonija bila raskošna, izgleda kao su i troškovi isto takvi – Za ozvučenje, rasvjetu i scenografiju ostali su dužni nekoliko stotina tisuća kuna! Dubrovački dnevnik piše kako su kontaktirali oštećene vlasnike firmi Sliško d.o.o. i Eldra d.o.o. koje su radile kao podizvođači na ‘vjenčanju godine’ u Dubrovniku. ‘Denis Wohlfarth mi je platio samo avans, a ostatak, dakle oko polovicu iznosa nije nikad. Nisu nam plaćeni ni dodatni troškovi koje smo imali’, poručio je Sliško te poručio kako ga sada i dužnici izbjegavaju. ‘Znam ga cijeli život i na žalost nismo ni ugovor potpisali jer sam išao na povjerenje’, dodao je i otkrio kako mu ni Amerikanci nisu platili cijeli iznos. Direktor tvrtke Eldra d.o.o koja se bavi iznajmljivanjem audio, video i rasvjetne opreme kaže kako su njemu ostali dužni oko 250.000 kuna, a nisu plaćene ni čistačice i čuvari. (dnevnik.hr)